Kuurort pakub müügiks nädalasi pakette, millest vee all on lubatud veeta kaks ööd, ülejäänud aja puhatakse ülalpool  merepiiri. Maapealsesse kompleksi kuuluvad luksuslikult sisustatud bangalod ja privaatrannaga villad. Sellele lisaks pakutakse puhkajatele ka ülipõnevaid võimalusi vaba aja veetmiseks: näiteks saab omal käel allveelaevaga kuni 300 meetri sügavusele laskuda ning mereelu uudistada! Neile, kel vähem julgust, avaneb võimalus seda teha luksuslikul allveelaeval "Poseidon" kokteile nautides.